**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1999/2008

**838a**

### **S p o l o č n á s p r á v a**

### výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z . z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. a o zmene a doplnení niektorých zákonov **(tlač 838) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1194 zo 4. decembra 2008 pridelila vládny návrh zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z . z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. a o zmene a doplnení niektorých zákonov **(tlač 838)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre sociálne veci a bývanie

Výboru Národnej rady Slovenskej republiky pre ľudské práva, národnosti a postavenie žien a

Výboru Národnej rady Slovenskej republiky pre obranu a bezpečnosť ako gestorskému.

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Všetky výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s týmito pripomienkami:

1. V čl. I bode 4. sa v § 2 ods. 6 vypúšťajú slová „tohto zákona“.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci a bývanie

Výbor Národnej rady Slovenskej republiky pre ľudské práva, národnosti

a postavenie žien a

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. II bode 1. sa v § 69 ods. 8 slová „za slová „pre vojnových veteránov“ vkladá odkaz 33f“ nahrádzajú slovami „nad slovom „veteránov“ sa umiestňuje odkaz „33f“.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci a bývanie

Výbor Národnej rady Slovenskej republiky pre ľudské práva, národnosti

a postavenie žien a

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. III bode 2. sa odkaz „2b“ označuje ako odkaz „2aa“

Vzhľadom na to, že odkaz 2b je už obsiahnutý v § 10 ods. 6 platného zákona a týka sa iného zákona, ako je navrhovaný v poznámke pod čiarou k odkazu 2b v tomto bode, je potrebné odkaz následne prečíslovať.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci a bývanie

Výbor Národnej rady Slovenskej republiky pre ľudské práva, národnosti

a postavenie žien a

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. V sa slová „1. marca“ nahrádzajú slovami „1. apríla“.

Súčasne sa vykoná legislatívna úprava v čl. I  bode 8. v § 6a a v čl. IV bode 5. v § 11c kde sa slová „1. marca“ vo všetkých tvaroch nahradia slovami „1. apríla“ v príslušnom gramatickom tvare a v čl. IV bode 5. v § 11c ods. 1 sa slovo „septembra“ nahradí slovom „októbra“.

Zmena účinnosti zákona sa navrhuje vzhľadom na priebeh legislatívneho procesu a dodržania lehôt ustanovených Ústavou Slovenskej republiky (čl. 87 ods. 2 a ž 4 a čl. 102 ods. písm. o/). Zároveň je potrebné vykonať aj legislatívnu úpravu prechodných ustanovení vrátane nadpisov, ktoré súvisia s dátumom účinnosti zákona. V súvislosti s úpravou účinnosti zákona sa navrhuje aj úprava v čl. III bode 3. v § 11c ods. 1 tak, aby Ústavu pamäti národa zostala na vydanie preukazu veterána protikomunistického odboja zachovaná lehota šesť mesiacov.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci a bývanie

Výbor Národnej rady Slovenskej republiky pre ľudské práva, národnosti

a postavenie žien a

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1 až 4** hlasovať spoločne, a tieto **schváliť**.

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z . z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. a o zmene a doplnení niektorých zákonov **(tlač 838)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z . z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. a o zmene a doplnení niektorých zákonov **(tlač 838)** v druhom čítaní **bola schválená uznesením Výboru Národnej rady Slovenskej republiky pre obranu a bezpečnosť č. 228 na svojej 52. schôdzi.**

V Bratislave 3. februára 2009

## Rudolf PUČÍK v. r.

predseda výboru